Suya

**Suya**, dem sanso know as **Tsire**, be a traditional Hausa (Nigerian) smoke-grilled spiced meat on skewer. Suya generally be made plus thin-sliced spiced beef, lamb, goat, ram, anaa chicken dem arrange on wooden skewers. Organ meats such as kidney, liver den tripe as well as oda types of meats den seafood (shrimp) sanso sometimes be used. Suya be most popular as evening street chow anaa snack, restaurant appetizer, den as accompaniment plus drinks at bars den night spots.

Suya meat be thinly sliced wey dem then marinate am insyd a traditional Hausa spice mix dem call 'Yaji' wich dey consist of dry hot chili & cayenne peppers, ginger, dried onion, ground peanut cake ('Kuli-Kuli'), salt den oda spices. De skewered meats be doused plus vegetable oil before dem cook am on de grill. 

Like plus "curry," der be no standard recipe for composing de complex Yaji spice mix mixture of spices den additives wich dey make up de Suya marinade den dry toppings dem serve alongside am. Ingredients fi vary according to personal den regional preferences.

De cooked Suya usually be sliced off de skewers den cut into bite-size bits. E be often served plus an extra topping anaa side helping of 'Yaji' pepper mix as well as sliced onions den tomatoes, wich fi be requested grilled anaa raw as dem prefer. Insyd traditional Hausa culture, a side serving of Hausa Masa (soaked rice/grain/corn cakes) be common. Dem sanso fi chop suya plus rice, Kosai, Garri anaa Ogi.

E dey originate from Nigeria buh be popular across West Africa den ein diaspora, Suya be a large part of Hausa culture den chow. While suya be de more widely recognized name insyd chaw areas of Nigeria, de Hausa community still predominantly dey use de original name, 'tsire'. Der be chaw variation of grilled meats insyd traditional Hausa cooking (such as Balangu, Kilishi, etc.), buh de most popular be Suya. De dried version of Suya be called Kilishi.

Halal meat preparation methods be normally used, especially insyd de northern parts of Nigeria wer e dey originate as e be customary plus traditional Hausa foods, wer de suspicion of nonconformity to Muslim dietary prohibitions insyd Suya preparation be known to cause riots.

Suya be traditionally den predominantly prepared by Hausa men wey be called 'mai tsire' anaa 'mai suya' ('mai' be de Hausa word give 'seller of').

Although Suya be a traditional Hausa Nigerian dish, na e permeate de Nigerian society, e be affordable give all den available everywer. Na e be called a unifying factor insyd Nigeria. Suya cam be a Nigerian national dish, plus different regions dey claim de superiority of dema recipe den methods of preparation, buh similar grilled meat recipes be common insyd chaw West African countries.

## Ingredients
1. Meat– Beef (sirloin anaa tenderloin), chicken, anaa lamb, dem cut into thin strips.

2. Ground Peanuts – Finely ground roasted peanuts, dem often sift to remove any coarse pieces. 

3. Suya Spice Blend (Yaji), Paprika anaa Cayenne Pepper (for heat, dey depend on preference), Ginger Powder, Garlic Powder, Onion Powder, Salt, Bouillon Powder (optional, for extra flavor)

4. Vegetable Oil (For coating de meat den dey keep am moist).

5. Skewers (If dem dey use wooden skewers, soak dem insyd water for 30 minutes to prevent burning).

## Equipment

* Cooking pot
* Gas Cooker
* Water
* Salt
* Knife

## Optional ingredients
Sliced onions den tomatoes (For serving alongside de suya).

Cucumber slices (For a refreshing side).

## How to prepare Tsire (suya)
1. Mix de ground peanuts plus de spices (yaji) to make a suya spice rub.

2. Coat de meat strips insyd vegetable oil, then rub dem generously plus de spice mix.

3. Thread de spiced meat onto skewers.

4. Grill de skewers over medium-high heat til de meat be cooked thru, dem turn occasionally for even cooking.

5. Serve plus sliced onions, tomatoes, den cucumbers.

## References


## External links

* Suya Meat and Vendor (Photograph), News Agency of Nigeria.
* Suya recipe